Direktiva Komisije 2003/79/ES

z dne 13. avgusta 2003

o spremembi Direktive Sveta 91/414/EGS z namenom uvrstitve Coniothyrium minitans na seznam aktivnih snovi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1], kakor je bila nazadnje spremenjena z Direktivo Komisije 2003/70/ES [2] in zlasti člena 6(1) Direktive,

ob upoštevanju naslednjega:

(1) V skladu s členom 6(2) Direktive 91/414/EGS so nemški organi dne 10. septembra 1997 prejeli vlogo Prophyta GmbH, v nadaljnjem besedilu vlagatelj, za uvrstitev aktivne snovi Coniothyrium minitans v Prilogo I k Direktivi. Z Odločbo Komisije 98/676/ES [3] je bilo potrjeno, da je dokumentacija "popolna" v smislu, da se lahko načeloma upošteva, da izpolnjuje zahteve glede podatkov in informacij iz prilog II in III k Direktivi 91/414/EGS.

(2) Vplivi navedene aktivne snovi na zdravje ljudi in okolje so bili ocenjeni v skladu z določbami člena 6(2) in (4) Direktive 91/414/EGS za uporabe, ki jih je predlagal vlagatelj. Imenovana država članica poročevalka, je dne 13. marca 2000 predložila Komisiji osnutek poročila o oceni za to snov.

(3) Osnutek poročila o oceni so države članice in Komisija pregledale v okviru Stalnega odbora za prehransko verigo in zdravstveno varstvo živali. Pregled je bil končan 4. julija 2003 v obliki poročila Komisije o pregledu za Coniothyrium minitans.

(4) Med pregledom niso našli nobenih odprtih vprašanj ali razlogov za zaskrbljenost, ki bi zahtevali posvetovanje z Evropskim uradom za varnost živil.

(5) Različna opravljena preučevanja so pokazala, da lahko pričakujemo, da fitofarmacevtska sredstva, ki vsebujejo Coniothyrium minitans, na splošno izpolnjujejo zahteve iz člena 5(1)(a) in (b) Direktive 91/414/EGS v smislu člena 5(3) Direktive, zlasti v zvezi z uporabami, ki so bile preučene in podrobno opisane v poročilu Komisije o pregledu. Zato je primerno uvrstiti to aktivno snov v Prilogo I, da se v vseh državah članicah zagotovi registracija fitofarmacevtskih sredstev, ki vsebujejo to aktivno snov, v skladu z določbami navedene direktive.

(6) Čeprav je treba enotna načela glede mikroorganizmov še sprejeti, je primerno, da države članice pri registraciji uporabijo splošne določbe člena 4 Direktive. Primerno je, da je končno poročilo o pregledu, razen delov z zaupnimi informacijami v smislu člena 14 Direktive 91/414/EGS, v državah članicah na voljo vsem zainteresiranim stranem, ki si ga želijo ogledati.

(7) Po uvrstitvi je treba državam članicam dati na voljo razumno obdobje za izvajanje določb Direktive 91/414/EGS v zvezi s fitofarmacevtskimi sredstvi, ki vsebujejo Coniothyrium minitans in zlasti, da pregledajo že izdane začasne registracije in da jih najkasneje do izteka tega obdobja spremenijo v trajne registracije, jih spremenijo ali prekličejo v skladu z določbami Direktive 91/414/EGS.

(8) Zato je primerno v skladu s tem spremeniti Direktivo 91/414/EGS.

(9) Ukrepi, določeni v tej direktivi, so skladni z mnenjem Stalnega odbora za prehransko verigo in zdravstveno varstvo živali –

SPREJELA NASLEDNJO DIREKTIVO:

Člen 1

Priloga I k Direktivi 91/414/EGS se spremeni, kakor je navedeno v Prilogi k tej direktivi.

Člen 2

Države članice sprejmejo in objavijo zakone in druge predpise, potrebne za uskladitev s to direktivo, najpozneje do 30. junija 2004. O tem takoj obvestijo Komisijo.

Te predpise začnejo uporabljati od 1. julija 2004.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

1. Države članice pregledajo dovoljenje za vsako fitofarmacevtsko sredstvo, ki vsebuje Coniothyrium minitans, da zagotovijo izpolnjevanje pogojev v zvezi s to aktivno snovjo iz Priloge I k Direktivi 91/414/EGS. Kjer je potrebno, dovoljenje spremenijo ali prekličejo v skladu z Direktivo 91/414/EGS najkasneje do 30. junija 2004.

2. Za vsako registrirano fitofarmacevtsko sredstvo, ki vsebuje Coniothyrium minitans kot edino aktivno snov ali kot eno od več aktivnih snovi, ki so vse navedene v Prilogi I k Direktivi 91/414/EGS, države članice najkasneje do 31. decembra 2004 ponovno ocenijo sredstvo na podlagi dokumentacije, ki izpolnjuje zahteve iz Priloge III Direktive. Na podlagi te ocene določijo, ali sredstvo izpolnjuje pogoje iz člena 4(1)(b), (c), (d) in (e) Direktive 91/414/EGS. Kjer je potrebno in najkasneje do 30. junija 2005, spremenijo ali prekličejo registracije za vsako takšno fitofarmacevtsko sredstvo.

Člen 4

Ta direktiva začne veljati 1. januarja 2004.

Člen 5

Ta direktiva je naslovljena na države članice.

V Bruslju, 13. avgusta 2003

Za Komisijo

David Byrne

Član Komisije

[1] UL L 230, 19.8.1991, str. 1.

[2] UL L 184, 23.7.2003, str. 9.

[3] UL L 317, 26.11.1998, str. 47.

--------------------------------------------------

PRILOGA

V Prilogi I se na koncu tabele doda naslednje:

"Št. | Splošno ime, identifikacijske številke | Ime po IUPAC | Tehnična čistost | Datum uveljavitve | Datum izteka vključitve | Posebne določbe |

71 | Coniothyrium minitans Sev CON/M/91-08 (DSM 9660) CIPAC št. 614 | Se ne uporablja | Podrobni podatki o tehnični čistosti in nadzoru proizvodnje glej poročilo o pregledu | 1. januar 2004 | 31. december 2013 | Odobri se lahko samo kot fungicid. Pri odobritvi se upoštevajo zaključki poročila o pregledu o Coniothyrium minitans, in zlasti dodatki I in II, kot so bili dokončani v Stalnem odboru za prehranjevalno verigo in zdravje živali dne 4. julija 2003. Pri tej celoviti oceni: morajo države članice posebno pozornost posvetiti varnosti izvajalcev in delavcev in morajo zagotoviti, da pogoji registracije, kjer je primerno, zajemajo ustrezne varnostne ukrepe, |

--------------------------------------------------